1912. szeptember 15-én, Tokióban alapított egy fémfeldolgozó üzemet. Az üzemben kezdetben három alkalmazott dolgozott és az indulótőkéje mindössze 50 jen volt. Legelső találmányát a sok közül 18 éves korában készítette el. Ez volt a „Tokubidzso” nevű övkapocs. Egy másik találmánya 1915-ből egy mechanikus töltő ceruza, azaz a „mindig hegyes ceruza” (Ever Sharp Pencil), melyből a Sharp a nevét eredezteti. Az 1923-as nagy kantói földrengés után a cég áthelyezte székhelyét Oszakába, és elkezdte megtervezni a japán rádiókészülékek első generációját. Ezeket a kristálydetektoros rádiókat 1925-ben kezdték el értékesíteni. 1953-ban a cég elkezdett televíziókészülékeket gyártani. 1959-ben pedig a napenergia területén is kutatásokba kezdtek.